Lav et referat af nedenstående tekst:

Tekst:
I forbindelse med udgravningen til Hirtshalsmotorvejen opstod der to kunstige søer ved Tylstrup, og for et år siden lykkedes det efter flere års arbejde Tylstrup Samråd at få etableret en shelterlejr omkring søerne, der allerede er blevet et hit blandt alt fra daglige hundeluftere til mountainbiketurister, der kommer langvejsfra. - Det er helt kanon, og det er dejligt, at det bliver brugt. Det ville være trist, hvis man kom herud, og der ikke var et øje, siger Jeanette Bækgaard fra Tylstrup Samråd. Shelterparken består udover soveshelterne, af bålsteder, en tarzanbane og sågar træningsredskaber, og hos Tylstrup Samråd kan de godt mærke den stigende interesse for aktiv brug af naturen. - Der er rigtig tit, at folk kommer cyklende, og de kommer langvejs fra – det er helt vildt, og det er selvfølgelig fordi, de ved, vi har shelterne, og det er åbenbart blevet en dille, siger Jeanette Bækgaard. Shelterpladsen har kostet 1,5 millioner kroner.

Referat:
Shelterpladsen ved Tylstrup er på kort tid blevet et stort aktiv for både de lokale og turister.